Temeljem članka 4., 5., 6., 7., i 13. Pravilnika o načinu i uvjetima raspolaganja nekretninama u vlasništvu Grada Gospića unutar „Zone poslovnih namjena Smiljansko polje“ (“Službeni vjesnik Grada Gospića” br. 01/12 i 7/15, 17/22) i članku 49. Statuta Grada Gospića (“Službeni vjesnik Grada Gospića” br. 7/09, 5/10, 7/10, 1/12, 2/13, 3/13 – p.t. i 7/15, 01/18, 3/20, 1/21), Gradonačelnik Grada Gospića dana 10. listopada 2023. godine donosi

**Z A K LJ U Č A K**

**o raspisivanju natječaja za prodaju građevinske parcele k.č.br. 2509/24, k.o. Smiljan, označene I1-1  u Zoni poslovnih namjena Smiljansko polje**

**I.**

Pristupa se raspisivanju javnog natječaja za prodaju građevinske parcele k.č.br. 2509/24, k.o. Smiljan, u Zoni poslovnih namjena Smiljansko polje, označene prema Detaljnom planu uređenja Zone poslovnih namjena Smiljansko polje kao parcela I1-1 čija je ukupna površina 20 146 m2.

**II.**

Početna prodajna cijene građevinske parcele određuje se u iznosu od 3,98 eura/m2, ukoliko se na istoj ostvaruje izgradnja objekta za industrijsko-proizvodne ili obrtničko-proizvodne sadržaje, dok se za izgradnju objekata  i realizaciju trgovačko – uslužnih programa određuje početna prodajna cijena od 9,29 eura/m2..

**III.**

Nekretnina  iz točke 1. ovog Zaključka prodaje se prikupljanjem ponuda u zatvorenim omotnicama, a prema tekstu Javnog natječaja.

**IV.**

Poslove raspisivanja natječaja, otvaranja, ocjenjivanja i usporedbi ponuda, te predlaganja odluke o izboru najprihvatljivije ponude, obavlja Povjerenstvo za raspolaganje nekretninama koje imenuje Gradonačelnik Grada Gospića na temelju članka 24. stavka 3. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09 i 10/09).

Za provedbu ovog Zaključka, kao i za pružanje stručne, administrativne i tehničke pomoći Povjerenstvu zadužuje se Gradski upravni odjel za samoupravu i upravu.

**V.**

Odluku o izboru najpovoljnijeg ponuditelja  donosi Gradsko vijeće na prijedlog Povjerenstva.

**VI.**

Po okončanju postupka natječaja Gradonačelnik će zaključiti Ugovor o kupoprodaji s ponuditeljem čija je ponuda utvrđena kao najpovoljnija.

**VII.**

Za sve ostale obveze najpovoljnijeg odabranog ponuditelja s kojim se zaključi Predugovor ili Ugovor o kupoprodaji nekretnine primjenjuju se Odredbe Pravilnika o načinu i uvjetima raspolaganja nekretninama u vlasništvu Grada Gospića unutar „Zone poslovnih namjena Smiljansko polje“.

**VII.**

Zaključak stupa na snagu danom donošenja, a objavit će se u „Službenom vjesniku Grada Gospića“.

KLASA: 940-01/23-01/196

URBROJ: 2125-1-02-23-02

Gospić, 10. listopada 2023. godine

 Gradonačelnik

 Karlo Starčević, v.r.